Kajsa Ollongren
Kajsa Ollongren, praenominibus nativis Karin Hildur (Lugduni Batavorum nata die 28 Maii 1967) est politica Nederlandiae.

Filia est astronomi Alexandri Ollongren, qui e familia nobili Finnica ortus in Indiis Nederlandicis natus est, uxorisque Gunvor Lundgren e Suecia oriundae. Alumna est universitatis Amstelodamensis Scholaeque Nationalis Administrationis Parisiensis necnon instituti rerum internationalium Clingendael. Ab anno 2014 urbi Amstelodamo praefecta vicaria, anno autem 2017 brevissimum temporis spatium praefecta ad interim fuit. A die 26 Octobris 2017 ministra a rebus internis meret, primo ministro Marco Rutte.

Nexus externi 

 "Drs. K.H. (Kajsa) Ollongren" apud Parlement & Politiek

Nati 1967
Homines vivi
Alumni Universitatis Amstelodamensis
Alumni Scholae Nationalis Administrationis
Alumni Instituti Clingendael
Politici Nederlandiae
Praefecti urbibus
Ministri rerum internarum